Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: 2. melléklet a 2/2011. (IX. 26.) NMHH rendelethez
Paragraph Index: 403

1. Mobil hálózati kód 1.1. A gazdálkodás rendje A mobil hálózati kódot (MNC) a hatóság jelöli ki, lekötés nem alkalmazható. A mobil hálózati kód kijelölését és a visszavonását a hatóság bejelenti a Nemzetközi Távközlési Egyesület (International Telecommunication Union, a továbbiakban: ITU) ITU TSB igazgatójának. 1.2. Azonosító használat Mobil hálózati kód jelölhetõ ki azon szolgáltatók számára, amelyeket a hatóság mobil rádiótelefon-szolgáltatás nyújtására az elektronikus hírközlési szolgáltatókról vezetett nyilvántartásba bejegyzett Mobil hálózati kód a helyhez kötött telefonhálózatot üzemeltetõ, és azon elõfizetõi hozzáférést nyújtó elektronikus hírközlési szolgáltató részére is kijelölhetõ, ha a helyhez kötött telefonszolgáltató a mobil szolgáltatókkal jelzéstechnikailag kompatibilis szolgáltatásokat kíván nyújtani. A mobil hálózati kód kijelölésének feltétele, hogy a helyhez kötött telefonhálózat szolgáltatója részére legalább egy mobil rádiótelefon-hálózatot saját nevében birtokló és üzemeltetõ szolgáltató igazolja, hogy hálózataikat összekapcsolták, és kész együttmûködni vele az említett kompatibilis szolgáltatások közös nyújtásában.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes